Tatra (vrch vo Vtáčniku)

Tatra (Vtáčnik, Letná turistická mapa 1:50 000, Vojenský kartografický ústav, š.p., Harmanec) je vrch v pohorí Vtáčnik. Leží v hlavnom hrebeni nad obcou Kľak, približne  juhovýchodne od Novák. Je súčasťou Chránenej krajinnej oblasti Ponitrie.

 Poloha 
Nachádza sa v juhozápadnej časti pohoria, v geomorfologickom podcelku Vysoký Vtáčnik. Vrchol leží na hranici Trenčianskeho a Banskobystrického kraja a okresov Prievidza a Žarnovica. Tatra zasahuje na katastrálne územia obcí Horná Ves, Ostrý Grúň a Kľak. Vrcholom vedie značená Ponitrianska magistrála z Veľkého Poľa na Vtáčnik.

 Opis 
Nevýrazný pahorok je súčasťou hlavného hrebeňa, ktorý pokrýva zmiešaný les. Plytké sedlo oddeľuje severne susediacu Plešinu (), východne leží Javorinka (), južne sa nachádza Markov vrch () a západne Suchá hora ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Východnú časť hrebeňa odvodňujú prítoky riečky Kľak do Hrona, zo západných svahov voda odteká prítokmi Oslianskeho potoka do rieky Nitry. Najbližšími sídlami sú Kľak a Ostrý Grúň na východe, Veľké Pole na juhu a Horná Ves a Radobica na západe. 

 Výhľady 
Zalesnené časti vrchu s menšími odlesnenými plochami umožňujú len obmedzené výhľady. Najlepšie pozorovateľné sú okolité vrchy pohoria, no pri vhodných podmienkach je možné vidieť aj Kremnické vrchy, Poľanu, Javorie, Štiavnické vrchy, Pohronský Inovec, Tribeč a Považský Inovec.

 Prístup 
Na Tatru sa možno dostať týmito značenými turistickými cestami:
 po  značke po hrebeni (Ponitrianska magistrála): 
 zo severovýchodu z Vtáčnika cez Kláštorskú skalu
 od juhu z Veľkého Poľa cez Suchú horu 
 po  značke cez Rúbaný vrch:
 z Oslian cez Buchlov
 z obce Ostrý Grúň
 po  značke z Píly

 Referencie 

 Pozri aj 
 Vysoký Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Vrchy v okrese Žarnovica
Kategória:Kľak (okres Žarnovica)
Kategória:Horná Ves (okres Prievidza)
Kategória:Ostrý Grúň